CELEX: 62016TN0011
Language: hu
Date: 2016-01-18 00:00:00
Title: T-11/16. sz. ügy: 2016. január 18-án benyújtott kereset –De Masi kontra Bizottság

29.2.2016   
            
            
               HU
            
            
               Az Európai Unió Hivatalos Lapja
            
            
               C 78/34
            
         2016. január 18-án benyújtott kereset –De Masi kontra Bizottság
   (T-11/16. sz. ügy)
   (2016/C 078/47)
   Az eljárás nyelve: német
   
      Felek
   
   
      Felperes: Fabio De Masi (Brüsszel, Belgium) (képviselő: Prof. A. Fischer-Lescano meghatalmazott)
   
      Alperes: Európai Bizottság
   
      Kérelmek
   
   A felperes azt kéri, hogy a Törvényszék:
   
               —
            
            
               semmisítse meg az alperesnek a csoportos magatartási kódex dokumentumaihoz való hozzáférés iránti kérelemről szóló, 2015. december 9-i határozatát;
            
         
               —
            
            
               semmisítse meg az alperesnek a csoportos magatartási kódex dokumentumaihoz való korlátozott hozzáférésről szóló, 2015. november 9-i határozatát;
            
         
               —
            
            
               a Bíróság eljárási szabályzata 87. cikkének (2) bekezdése alapján az alperest kötelezze a jogvita, valamint az esetleges beavatkozó felek költségeinek a viselésére.
            
         
      Jogalapok és fontosabb érvek
   
   Keresetének alátámasztása érdekében a felperes négy jogalapra hivatkozik, amelyek közül kettő az alperes 2015. december 9-i határozatát, kettő pedig az alperes 2015. november 9-i határozatát érinti.
   
               —
            
            
               Az alperes 2015. december 9-i határozatáról
               
                           1.
                        
                        
                           Első jogalap: Az 1049/2001/EK rendelet (1) 8. cikke (1) bekezdésének a megsértése
                           A felperes érvelése szerint a 2015. december 9-i határozat sérti a fent említett rendelkezésben előírt, a megerősítő kérelem megfelelő elbírálásához való jogot.
                        
                     
                           2.
                        
                        
                           Második jogalap: Az EUMSZ 15. cikkének az 1049/2001/EK rendelet 2. cikkének (1) bekezdésével összefüggésben értelmezett (3) bekezdésének a megsértése
                           A felperes továbbá előadja, hogy az alperes által a Tanács csoportos „magatartási kódexére” (társasági adóztatás) vonatkozóan készített dokumentumokhoz való teljes hozzáférés megtagadása ezenfelül sérti az e dokumentumokba való betekintéshez fűződő jogát, amelyet a fent említett rendelkezés garantál.
                        
                     
         
               —
            
            
               Az alperes 2015. november 9-i határozatáról
               
                           3.
                        
                        
                           Harmadik jogalap: Az EUMSZ 230. cikk (2) bekezdése, az EUSZ 10. cikk (2) bekezdése, valamint a tájékoztatási kötelezettség összefüggésben értelmezett követelményeinek a megsértése
                           A felperes e tekintetben azzal érvel, hogy az Európai Parlament tagjaként az elsődleges jogon alapuló alanyi joga van a dokumentumokhoz való teljes körű hozzáféréshez, amennyiben azok a parlamenti ellenőrzés gyakorlásához szükségesek.
                        
                     
                           4.
                        
                        
                           Negyedik jogalap: Az Európai Parlament és az Európai Bizottság közötti kapcsolatról szóló intézményközi keretmegállapodás megsértése
                           A felperes végezetül arra hivatkozik, hogy a 2015. november 9-i határozat ezenfelül sérti a fent említett intézményközi keretmegállapodást, amelynek alkalmazása során figyelembe kell venni az EUMSZ 230. cikk célját, amely a dokumentumokhoz való lehető legteljesebb hozzáférés biztosításában áll.
                        
                     
         
      (1)  Az Európai Parlament, a Tanács és a Bizottság dokumentumaihoz való nyilvános hozzáférésről szóló, 2001. május 30-i 1049/2001/EK európai parlamenti és tanácsi rendelet (HL L 145., 43. o.; magyar nyelvű különkiadás 1. fejezet, 3. kötet. 331. o.).